Page:Goodman of Auchtermouchtie, or, The goodwife turn'd goodman (2).pdf/5

 Then on the fire he hang the pat.

and with twa ſtoups ran to the ſpout,

Or ever he came back I wat,

the new pat bottom was burnt out.

Next all the bairns rair’d in a rout,

he thought to catch them all up clean,

The firſt he gat his arms about,

was a’ bedirten to the een.

Alas ! quoth he, what did I mean,

at firſt to tak this wark in hand,

I think I have bewitched been,

then ſyled blankets all he fand.

Then forth to waſh them in the ſtrand,

and for to poſs them on a ſtane;

A ruſh of flood came frae the land,

and down the water hath them tane.

By that time ky and calves ilk ane

did meet, the goodman ran to red,

The brandit cow, thief break her bane,

did bore his buttocks till they bled.

I trow he thought he was ill ſtead,

gaſlins wander’d far awa’,

And by them came the greedy gled,

ſhe took up three and left but twa.

Theſe poor beaſts paid the ſkaith for a’,

the ſow he gave her little thank,

Drew o’er the kirn with her fore pa,

and ay ſhe winked and ſhe drank,